[{"text_idx": "#000003", "text": "Ymchwil ac adolygiadau o ymarfer"}, {"text_idx": "#000005", "text": "Mae\u2019r astudiaeth ansoddol hon yn edrych ar linellau amser gweledol a\u2019u heffeithiolrwydd dros y ffo\u0302n gan amlygu\u2019r angen i archwilio dulliau gweledol ychwanegol mewn cyd-destunau a lleoliadau eraill."}, {"text_idx": "#000006", "text": "Fel cydymaith ymchwil yn CTR a DECIPHer sydd a\u0302 diddordeb mewn ymchwil yn ymwneud a\u0302 menywod a gofal, ymunais ag \u2018Astudiaeth Teulu STAR\u2019 dan arweiniad Dr Rhiannon Phillips, astudiaeth oedd yn archwilio anghenion menywod a\u0302 Chlefyd Gwynegol Hunanimi\u0301wn (ARD) drwy gydol eu taith at fod yn famau."}, {"text_idx": "#000007", "text": "Ymagwedd yn canolbwyntio ar y fenyw"}, {"text_idx": "#000008", "text": "Rydym ni\u2019n disgwyl i straeon menywod fod yn bersonol, yn sensitif ac yn deimladwy, ac fe fabwysiadom ni ymagwedd ac ethos oedd yn canolbwyntio ar y fenyw ar gyfer yr astudiaeth. Gyda hyn mewn golwg, defnyddion ni gyfweliadau a hwyluswyd a\u0302 llinell amser, dull ansoddol o gasglu data a ddefnyddir gyda grwpiau agored i niwed neu sydd ar y cyrion i helpu i ailddosbarthu rhywfaint o\u2019r anghydbwysedd grym a all godi mewn cyfweliadau lled-strwythuredig safonol. Gall llinellau amser gweledol annog cyfranogwyr i greu darlun gweledol o\u2019u taith gronolegol a rhannu eu profiadau bywyd yn eu ffordd eu hunain. Gall hyn gynnig elfen o berchnogaeth dros eu naratifau, nodwedd yr ystyrir ei bod yn hynod o bwysig yn Astudiaeth Teulu STAR."}, {"text_idx": "#000009", "text": "Ffyrdd newydd o ddefnyddio llinellau amser gweledol"}, {"text_idx": "#000010", "text": "Yn nodweddiadol cynhelir cyfweliadau a hwylusir a\u0302 llinell amser wyneb yn wyneb, ond roedd y boblogaeth oedd o ddiddordeb yn Astudiaeth Teulu STAR yn grw\u0302p a allai fod yn anodd eu cyrraedd, wedi\u2019u gwasgaru\u2019n ddaearyddol ar draws y DU, gan olygu bod rhai cyfweliadau\u2019n digwydd dros y ffo\u0302n. Doedd dim llenyddiaeth yn bodoli ar ddichonoldeb defnyddio llinellau amser gweledol dros y ffo\u0302n felly gyda chymorth Dr Rhiannon Phillips, Dr Aimee Grant, a Dr Denitza Williams, ceisiais lenwi\u2019r bwlch hwn. Arweiniodd hyn at y cwestiynau ymchwil canlynol:"}, {"text_idx": "#000011", "text": "Sut cafodd y llinellau amser gweledol eu defnyddio gan fenywod ac ymchwilwyr yn y cyfweliadau ffo\u0302n (e.e. pa ffurf weledol ddefnyddion nhw, pwy oedd yn cynhyrchu\u2019r llinellau amser, a rannwyd y llinellau amser gyda\u2019r ymchwilydd, ac os felly, pryd)?Pa effaith gafodd eu defnydd ar gynhyrchu data yn nhermau\u2019r dynameg cyfwelai-cyfwelwr a ffurfio a rhannu naratifau menywod?Pa effaith gafodd llinellau amser gweledol ar ansawdd y data a gynhyrchwyd mewn cyfweliadau ffo\u0302n yn nhermau hyd naratif, manylion, ac ymdrin a\u0302 phynciau sensitif ac emosiynol?"}, {"text_idx": "#000012", "text": "Bethan Pell yn cyflwyno ar y dulliau ymchwil arloesol a ddefnyddiwyd yn astudiaeth Teulu STAR"}, {"text_idx": "#000013", "text": "Roedd canfyddiadau\u2019n nodi bod cyfweliadau a hwyluswyd a\u0302 llinell amser yn gweithio\u2019n effeithiol yn Astudiaeth Teulu STAR, gan gynhyrchu naratifau manwl o brofiadau bywyd menywod ac annog perchnogaeth ac ymreolaeth dros gyfeiriad cyfweliadau. Ymddangosodd chwe thema yn sgil dadansoddi data methodolegol:"}, {"text_idx": "#000014", "text": "Y cyfranogwyr yn defnyddio ac yn addasu\u2019r teclyn llinell amserCyfnewid llinell amser ar ddiwedd y cyfweliad (dychwelyd llinellau amser wedi\u2019u cyflawni i\u2019r cyfwelydd)Fframio\u2019r cyfweliad: pwysleisio mai\u2019r menywod sy\u2019n rheoliNeidio\u2019n syth i naratifauArwain (o ran cyfeiriad y cyfweliad)Datgelu profiadau personol a sensitif."}, {"text_idx": "#000015", "text": "Roedd cyfnewid llinell amser yn ganfyddiad diddorol ac annisgwyl lle\u2019r oedd peidio a\u0302 dychwelyd y llinell amser yn golygu nad oedd modd defnyddio data gweledol i awgrymu neu ymholi yn ystod y cyfweliad na\u2019r dadansoddi. Fodd bynnag, yn ein hymagwedd sy\u2019n canolbwyntio ar fenywod, blaenoriaethwyd ymreolaeth a rheolaeth cyfranogwyr yn hytrach na gorfodi dychwelyd y llinell amser, ac yn y pen draw newidiodd hyn elfen o\u2019r broses cynhyrchu data. Bydd deall a chydbwyso\u2019r goblygiadau hyn yn bwysig wrth ystyried y defnydd o linellau amser yng nghyd-destun astudiaeth wahanol."}, {"text_idx": "#000016", "text": "Mae goblygiadau\u2019r dull methodolegol hwn wedi dod yn fwy amlwg yn ystod pandemig COVID-19, lle mae cyfyngiadau pellhau cymdeithasol wedi gorfodi dewisiadau cyfweld amgen o bell (h.y. ffo\u0302n, Zoom, WhatsApp, Skype). Mae ein canlyniadau\u2019n pwysleisio bod llinellau amser gweledol yn effeithiol dros y ffo\u0302n gan amlygu bod angen archwilio dulliau gweledol eraill mewn cyd-destunau a lleoliadau eraill. Gallai llunio sail tystiolaeth ar sut y gallwn barhau i gynhyrchu naratifau manwl a gweithio o bell gael effaith sylweddol ar y ffordd rydym ni\u2019n meddwl am gynhyrchu data ansoddol yn y dyfodol."}, {"text_idx": "#000017", "text": "Cyflwyniad i gyllidebu ar sail rhywedd\nEffeithiau\u2019r argyfwng costau byw o ran rhywedd"}, {"text_idx": "#000019", "text": "Cewch afael ar ystod o adnoddau fideo, adnoddau sain a gweminarau ExChange o gynadleddau, seminarau a gweithdai i ymarferwyr. Mae\u2019r adnoddau hyfforddiant hyn yn casglu ac yn rhannu profiadau ac arbenigeddau o ofal cymdeithasol er mwyn cyfoethogi sgiliau yn y maes."}]